David prenosi Solomonu planove Templa


David prenosi Solomonu planove Templa 		
			
		11 David dade svom sinu Solomonu nacrt trijema, njegovih ostava, njegovih gornjih odaja, njegovih donjih dvorana i pomirbene odaje1 , 12 i nacrt svega što je imao namjeru učiniti za *trijem Kuće GOSPODOVE i za sve okolne odaje, za riznice Kuće Božje i riznice svetih predmeta; 13 za razrede svećenika i *levita i za sva pitanja službe Kuće GOSPODOVE; 14 za zlato, s težinom u zlatu svih predmeta svake službe, i za sve predmete  od srebra s težinom predmeta svake službe; 15 za svijećnjake od zlata i njihove svjetiljke od zlata, s težinom svakog svijećnjaka i njegovih svjetiljki; za svijećnjake od srebra, s težinom svijećnjaka i njegovih svjetiljki, prema službi svakog svijećnjaka; 16 težinu u zlatu za svaki stol nuđenja,2 i srebra za srebrene stolove, 17 kuke, plitice i pehare od čistog zlata, zlatne kupe s težinom svake kupe, i srebrene kupe s težinom svake kupe; 18 za *oltar mirisa, od čistog zlata s njegovom težinom, i za nacrt kola1, *kerubina od zlata raširenih krila koja pokrivaju *kovčeg saveza GOSPODOVOG . 19 Sve se ovo nalazi u spisu iz ruke GOSPODOVE, koji mi je dao shvatiti sva djela nacrta.	
		20 Tad David reče svom sinu Solomonu: ” postupaj odlučno i smjelo! Budi bez straha i ne boj se, jer GOSPOD Bog, moj Bog, s tobom je. On te neće ostaviti i napustiti, sve do izvršenja sveg posla za službu Kuće GOSPODOVE. 21 Evo razreda svećenika i levita za svaku sluzđ bu Kuće Božje; i s tobom, u svem ovom poslu, bit će ljudi dobre volje i punih znanja u svakom poslu; a svi poglavari i sav narod bit će pod tvojim zapovijedima.“	

Prva knjiga kronika